మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
అఖిల్‌కి అప్పుడే బాలీవుడ్ ఆఫర్ ?
అఖిల్ అక్కినేనికి అప్పుడే బాలీవుడ్‌లోనూ తన అదృష్టాన్ని పరీక్షించుకునే అవకాశమొచ్చినట్లు తెలుస్తోంది.
| Updated:
Sep 19, 2015, 01:40PM IST
అఖిల్ సినిమాతో టాలీవుడ్‌కి పరిచయమవుతున్న అఖిల్ అక్కినేనికి బాలీవుడ్‌లోనూ తన అదృష్టాన్ని పరీక్షించుకునే అవకాశమొచ్చినట్లు తెలుస్తోంది. వి.వి.వినాయక్ దర్శకత్వంలో తెరకెక్కుతున్న అఖిల్ సినిమా కేవలం ఒకట్రెండు పాటలు మినహా షూటింగ్ అంతా పూర్తయ్యింది. అక్టోబర్ మొదటి వారంలోగా పోస్ట్‌ప్రొడక్షన్ పనులు పూర్తి చేసుకుని, అక్టోబక్ 21న మూవీని రిలీజ్ చేయాలని యూనిట్ భావిస్తోంది. అయితే లేటెస్ట్ అప్‌డేట్స్ ప్రకారం ఈ సినిమా రిలీజ్‌కన్నా ముందే.. అఖిల్ బాలీవుడ్ ఫిలింమేకర్ కరణ్ జొహర్ కంట్లో పడ్డాడని సమాచారం. బాలీవుడ్‌లో ఈ సినిమాని రీమేడ్ చేసి రిలీజ్ చేయడానికి కరణ్ ముందుకొచ్చినట్లు టాక్. అదే కానీ నిజమైతే, ఎందరో హీరోలకి, ఎన్నో సినిమాలు చేశాకా కానీ రాని బాలీవుడ్ ఆఫర్.. అఖిల్‌కి మొదటి సినిమాతోనే వచ్చినట్లవుతుంది. గతంలో చిరంజీవి , నాగార్జున , వెంకటేష్ , కమల్ హాసన్ , రజినీకాంత్ వంటి సౌత్ స్టార్స్ కూడా అలా ఎన్నో సినిమాలు చేశాకే బాలీవుడ్‌లో అవకాశం పొందారు. ఇటీవలే రాంచరణ్ కూడా బాలీవుడ్‌లో జంజీర్ రీమేక్ ద్వారా బాలీవుడ్‌కి పరిచయమయ్యాడు. కానీ ఆ ప్రయత్నం అంతగా వర్కౌట్ అవలేదు. మరి అఖిల్‌కి ఈ ప్రయత్నం ఎంతమేరకు కలిసొస్తుందో చూడాలి.